stanford-oval/wikipedia huggingface dataset:
Puck (elokuva)
Juoni

Helena Karan esittämä Liisa Pesonen työskentelee myyjänä ja harrastaa musiikkia. Ollessaan menossa konserttiin hän kadottaa laukkunsa. Säveltäjä Kaarna, jonka konserttiin Helena on matkalla, näkee tapauksen ja lainaa hänelle rahaa ja lupaa konserttilipun. Myöhemmin he tutustuvat paremmin. Liisan ja Raimon suhdetta ei katsota hyvällä silmällä ja Raimon erään sukulaisen Bisse Holmin saatua selville Liisan salaamia asioita hän alkaa kiristää tätä.
Näyttelijät

| 0 | 1 | 2 |
| --- | --- | --- |
|  Helena Kara  | … |  Liisa Pesonen, ”Puck”   |
|  Tauno Palo  | … |  pianisti, säveltäjä Raimo Kaarna   |
|  Elsa Rantalainen  | … |  taidemaalari Lovisa Donnarita Haglund, ”Lullan”   |
|  Aino Lohikoski  | … |  sisar Laurila   |
|  Helvi Kaario  | … |  Eeva Kaarna, Raimon äiti   |
|  Thure Bahne  | … |  Bisse Holm   |
|  Ester Toivonen  | … |  Anna Kaarna, Raimon sisar   |
|  Hugo Hytönen  | … |  Hannu-setä   |
|  Sirkka Sipilä  | … |  Pirkko Petäjä, Riston morsian   |
|  Leif Wager  | … |  Risto Kaarna, Raimon veli   |
|  Mirjami Kuosmanen  | … |  Kirsti   |
|  Yrjö Tuominen  | … |  lääkäri Pelle Oksanen   |
|  Sylvi Palo  | … |  rouva Perkiö, Salon Monican johtajatar   |
|  Emmi Jurkka  | … |  rouva Kaasinen   |
|  Liisa Nevalainen  | … |  Eila   |
|  Eija Hiltunen  | … |  Saara   |
|  Joel Asikainen  | … |  Raimon toveri   |
|  Lida Salin  | … |  nainen onnettomuuspaikalla   |
|  Eero Leväluoma  | … |  mies onnettomuuspaikalla   |
|  Varma Lahtinen  | … |  rouva Arvola   |
|  Veikko Linna  | … |  hovimestari   |
|  Mervi Järventaus  | … |  sairaanhoitajatar   |
|  Aino Angerkoski  | … |  syntymäpäivävieras   |
|  Lauri Kyöstilä  | … |  syntymäpäivävieras   |
|  Teijo Joutsela  | … |  viulunsoittaja   |
|  Asser Fagerström  | … |  pianonsoittaja   |
|  Elli Ylimaa  | … |  eukko   |
|  Santa Tuomi  | … |  sairaanhoitaja   |
Tuotanto ja julkaisu

Elokuvan työnimenä oli Prinsessa Pesonen. Ohjaaja Hannu Leminen ja pääosan esittäjä Helena Kara olivat avioituneet 1940, ja tämä oli heidän ensimmäinen yhteinen elokuvansa. ”Risto Kaarnan” rooli oli puolestaan Leif Wagerin näyttelijänuran ensimmäinen filmirooli. Elokuvan ensi-ilta oli Helsingissä 1. marraskuuta 1942 Rexissä ja Bio-Biossa. Sen yleisömenestys oli vuoden 1942 paras Varaventtiilin rinnalla.
Priest...Live!

| Priest> ..Live! Judas Priest |
| --- | --- | --- |

Livealbumin tiedot
 Äänitetty : 1986
 Julkaistu: 21. kesäkuuta 1987
 Tuottaja(t): Tom Allom
 Tyylilaji: heavy metal
 Kesto: 95.28
 Levy-yhtiö: CBS
Judas Priestin muut julkaisut
| Unleashed in the East 1979 | Priest...Live! 1987 | '98 Live Meltdown 1998 |
Priest...Live! on Judas Priestin livealbumi vuodelta 1987. Se on nauhoitettu "Fuel For Life"-kiertueella vuonna 1986. Albumin kaikki kappaleet ovat vuosilta 1980–1986. Myös samanniminen video on julkaistu.
Kappaleet

Kaikki kappaleet säveltänyt Glenn Tipton, Rob Halford ja K.K. Downing, ellei toisin mainita.
Out in the Cold – 6.51
Heading Out to the Highway – 4.53
Metal Gods – 4.11
Breaking the Law – 2.42
Love Bites – 5.27
Some Heads Are Gonna Roll – 4.23 (säv. Robert Halligan Jr.)
The Sentinel – 5.13
Private Property – 4.51
Rock You All Around the World – 4.41
The Hellion / Electric Eye – 4.19
Turbo Lover – 5.53
Freewheel Burning – 5.01
Parental Guidance – 4.10
Living After Midnight – 7.24
You've Got Another Thing Comin' – 8.05
Remasteroidun version bonuskappaleet
Screaming for Vengeance – 5.55 (säv. Nauhoitettu vuoden 1982 Screaming for Vengeance -kiertueella)
Rock Hard, Ride Free – 6.42 (Nauhoitettu vuoden 1984 Defenders of the Faith -kiertueella)
Hell Bent for Leather – 4.42 (Nauhoitettu vuoden 1986 Turbo-kiertueella, säv. Glenn Tipton)
Muusikot

Rob Halford: laulu
Glenn Tipton: kitara
K.K. Downing: kitara
Ian Hill: basso
Dave Holland: rummut
Aiheesta muualla

Priest...Live! Discogsissa. (englanniksi)
Albumi Priest...Live! Encyclopaedia Metallum -sivustolla (englanniksi)
Judas Priest
| --- | --- |
Studioalbumit:   Rocka Rolla  Sad Wings of Destiny  Sin After Sin  Stained Class  Killing Machine  British Steel  Point of Entry  Screaming for Vengeance  Defenders of the Faith  Turbo  Ram It Down  Painkiller  Jugulator  Demolition  Angel of Retribution  Nostradamus  Redeemer of Souls  Firepower  Invincible Shield 
Konserttitallenteet:   Unleashed in the East  Priest...Live!  Live in London  ’98 Live Meltdown  A Touch of Evil: Live  British Steel - 30th Anniversary - Live  Battle cry    
Kokoelmat:   The Best of Judas Priest  Hero, Hero  The Collection (Judas Priest)  Genocide  Metal Works ’73–’93  Prisoners of Pain  The Best of Judas Priest: Living After Midnight  Metalogy  The Essential Judas Priest  Single Cuts  The Chosen Few  The Complete Albums Collection 
Videografia:   Live Vengeance ’82  Fuel for Life  Priest...Live!  Metal Works ’73–’93  British Steel  Live in London  Electric Eye  Rising in the East  Live Vengeance ’82  British Steel - 30th Anniversary DVD  Epitaph  Battle cry
Odysséas Eskitzóglou

| Mitalit> Maa:   Kreikka.Miesten purjehdus. Olympialaiset  | Mitalit> Maa:   Kreikka.Miesten purjehdus. Olympialaiset  | Mitalit> Maa:   Kreikka.Miesten purjehdus. Olympialaiset  | Maa:   Kreikka> Miesten purjehdus. |
| --- | --- | --- | --- |
|  Kultaa | Rooma 1960 | Louhi |  |
Odysséas Eskitzóglou (kreik. Οδυσσέας Εσκιτζόγλου, 3. toukokuuta 1932 Pireus – 26. elokuuta 2018) oli kreikkalainen kilpapurjehtija, olympiavoittaja ja Euroopan mestari.
Eskitzóglou voitti Louhi-veneluokan olympiakultaa Roomassa 1960. Hän kilpaili kesäolympialaisissa myös Tokiossa 1964 ja Méxicossa 1968.
Myös Euroopan mestaruuden urallaan voittanut Eskitzóglou kuoli 86-vuotiaana 26. elokuuta 2018.
Oedipus Rex

Oedipus Rex on Igor Stravinskyn säveltämä kaksinäytöksinen ooppera-oratorio. Libreton on kirjoittanut Jean Cocteau ja sen käänsi latinaksi Jean Daniélou. Konserttiversion ensi-ilta oli Pariisissa 30. toukokuuta 1927 ja näyttämöversion Wienissä 23. helmikuuta 1928.
Puntarpäät

| Puntarpäät |
| --- | --- |
 Nurmipuntarpään (Alopecurus pratensis) kukkiva tähkä.
Tieteellinen luokittelu
Kunta::  Kasvit
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Yksisirkkaiset Monocots
Kladi::  commelinids
Lahko::  Poales
Heimo::  Heinäkasvit Poaceae
Suku::  Puntarpäät Alopecurus  L.
Katso myös
   Puntarpäät Wikispeciesissä   Puntarpäät Commonsissa 
Infobox OKNimi-testi OK: 
Puntarpäät (Alopecurus) on kasvisuku heinäkasvien heimossa. Siihen kuuluu 43 lajia risteymälajeja huomioimatta. Nurmipuntarpäätä (Alopecurus pratensis) on viljelty aiemmin rehuheinäksi. Puntarpäät muistuttavat ulkonäöltään paljolti tähkiöitä (Phleum).
Puntarpäälajeja

rantapuntarpää (Alopecurus aequalis)
ruokopuntarpää (Alopecurus arundinaceus)
tundrapuntarpää (Alopecurus borealis)
polvipuntarpää (Alopecurus geniculatus)
rikkapuntarpää (Alopecurus myosuroides)
nurmipuntarpää (Alopecurus pratensis)
rakkopuntarpää (Alopecurus rendlei)
Monet puntarpäät risteytyvät helposti keskenään ja Suomessa esiintyy ainakin viisi lajiristeymää.
Aiheesta muualla

ITIS: Alopecurus (englanniksi)
United States Department of Agriculture (USDA): Alopecurus (englanniksi)
Flora of China: Alopecurus (englanniksi)
Norwichin rautatieasema

Norwichin rautatieasema on rautatieasema Norwichin kaupungissa Norfolkissa, Englannissa. Se on Great Eastern Main Linen, Breckland Linen, Bittern Linen ja Wherry Linesin pääteasema.
Norwichin alkuperäinen asema avattiin 1. toukokuuta 1844. Se sai uudeksi nimekseen Norwich Thorpe 12. joulukuuta 1849. Se suljettiin 3. toukokuuta 1886, kun nykyinen asema avattiin alkuperäisen viereen. Aseman nimeksi tuli taas pelkkä Norwich 5. toukokuuta 1969.
Asemaa käytti hieman yli 4,1 miljoonaa matkustajaa kaudella 2017–2018.
Norwich Thorpen rautatieasema vuonna 1851.
Juna Norwich Thorpen asemalla vuonna 1958.
Pomerol

| Pomerol |
| --- | --- |
 Viinitarha
 vaakuna
 Pomerol
 Koordinaatit: 44°55′58″N, 0°11′57″W 
Valtio:  Ranska
Alue:  Uusi-Akvitania
Departementti:  Gironde
Arrondissementti:  Libourne
Pinta-ala:  
 – Kokonaispinta-ala:  6,2 km²
Väkiluku (2020):  589 
 – Väestötiheys:  94 as./km²
Kunnan numero:  33328
Infobox OKVirheellinen NIMI-arvo: 
Pomerol on kunta Lounais-Ranskassa Gironden departementissa Uuden-Akvitanian alueella. Se sijaitsee noin viisi kilometriä Libournen kaupungista koilliseen.
Pomerol on pieni kunta, jonka keskustassa olevaa kirkkoa ympäröivät viinitarhat. Sen alueella tuotetaan arvostettua Pomerol (AOC) -viiniä. Se erottautui omaksi viinialueeksi Saint-Émilionista vuonna 1923, ja 13 vuotta myöhemmin ja se sai AOC-statuksen. Pomerolin alueella on noin kahdeksansataa hehtaaria viiniköynnöksiä, joita jakaa noin sataneljäkymmentä tuottajaa. Alueella tuotetaan yksinomaan punaviiniä, ja niistä on Merlot-lajikkeen osuus neljä viidesosaa. Tunnetuin alueen viinitaloista on Château Pétrus.
Aiheesta muualla

Kuvia tai muita tiedostoja aiheesta Pomerol Wikimedia Commonsissa
Puurolampi (Ikaalinen)

| Puurolampi |
| --- | --- |
Valtiot:  Suomi
Maakunnat:  Pirkanmaa
Kunnat:  Ikaalinen
Koordinaatit:  61°52′15″N, 23°16′40″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Sipsiönjärven valuma-alue (35.58)
Laskujoki:  Puuro-oja 
Järvinumero:  35.585.1.021
Mittaustietoja
Pinnankorkeus:  139,5 m 
Rantaviiva:  0,946 km 
Pinta-ala:  0,01817 km² 
 fiPuurolampi 
Puurolampi  on Pirkanmaalla Ikaalisissa Sisätön Ylijoenperällä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Puurolampi on osa Juurijärven-Hulppojärven valuma-aluetta.
Maantietoa

Lammen pituus on 450 metriä, leveys 100 metriä ja sen pinta-ala on 1,8 hehtaaria. Se sijaitsee noin viisi kilometriä Sisätön kylästä luoteeseen ja on aivan Tampere–Seinäjoki-radan ja länsipuolella olevan Tuuttuvuoren välissä. Lampi sijaitsee ojitetulla suolla, jonka rautatie katkaisee. Sen pohjoispäähän laskee kolme suo-ojaa, jotka tuovat suon kuivatusvesiä kummaltakin puolelta rautatietä. Lammen eteläpäästä lähtee sen laskuoja Puuro-oja, joka seuraa 600 metriä rautatietä, kääntyy sitten sen ali ja yhtyy Pirttiojaan 700 metrin jälkeen. Pirttioja laskee Mustalampeen. Rantaviivan pituus on 950 metriä. Radan ja lammen rannan väliin jää kapea alue, mutta vastaranta on kuivaa metsämaata. Lampi on autio eikä sinne johda teitä. Radan toista puolta seuraa metsäautotie, joka ohittaa lammen alle 50 metrin etäisyydeltä.
Price

Wikisanakirjassa on tähän liittyvä sananselitys: .
Price tarkoittaa ainakin seuraavia:
Paikkoja

Price, kunta Kanadan Quebecissa
Price, kaupunki Yhdysvaltojen Utahissa
Price, pikkukaupunki Yhdysvaltojen Wisconsinissa
Pricejoki, Yhdysvallat
Pricen piirikunta, Yhdysvaltojen Wisconsin
Pricen jäätikkö, Antarktis
Price Peak, vuori Antarktiksella
Price Island, saari Kanadassa
Mount Price, vuori Yhdysvalloissa
Mount Price, vuori Kanadassa
Price, pikkukaupunki Etelä-Australiassa
Henkilöitä

Adam Price (s. 1968), brittiläinen poliitikko
Alan Price (s. 1947), englantilainen laulaja, lauluntekijä, muusikko ja näyttelijä
Anthony Price (s. 1928), brittiläinen jännityskirjailija
Carey Price (s. 1987), kanadalainen jääkiekkoilija
David Price (s. 1955), englantilainen jalkapalloilija
David Price (s. 1985), yhdysvaltalainen baseballpelaaja
DeAnna Price (s. 1993), yhdysvaltalainen moukarinheittäjä
Dolours Price (1950–2013), irlantilainen tasavaltalainen
Gerwyn Price (s. 1985), walesilainen rugbyn- ja dartsinpelaaja
H. H. Price (1899–1984), brittiläinen filosofi
Harry Price (1881–1948), brittiläinen paranormaalien ilmiöiden tutkija
John Price (1920–1991), yhdysvaltalainen kilpapurjehtija
Karen Price (k. 1981), walesilainen henkirikoksen uhri
Katie Price (”Jordan”, s. 1978), brittiläinen glamourmalli, laulaja, televisioesiintyjä ja kirjailija
Lauren Price (s. 1994), walesilainen nyrkkeilijä ja maailmanmestari
Leontyne Price (s. 1927), yhdysvaltalainen oopperalaulaja
Lindsay Price (s. 1976), yhdysvaltalainen televisionäyttelijä
Lloyd Price (s. 1933), yhdysvaltalainen R&B -muusikko
Nick Price (s. 1957), zimbabwelainen golfinpelaaja
Owen Price (s. 1986), englantilainen jalkapalloilija
Ray Price (1926–2013), yhdysvaltalainen countrymuusikko
Reynolds Price (1933–2011), yhdysvaltalainen kirjailija
Ronnie Price (s. 1983), yhdysvaltalainen koripalloilija
Sean Price (1972–2015), yhdysvaltalainen rap-artisti
Simeon Price (1882–1945), yhdysvaltalainen golfaaja
Sterling Price (1809–1967), etelävaltioiden kenraali Yhdysvaltain sisällissodassa
Steven Price (s. 1977), brittiläinen elokuvasäveltäjä
Stuart Price (s. 1977), brittiläinen elektronisen musiikin tuottaja ja lauluntekijä
Susan Price (s. 1955), englantilainen lasten- ja nuortenkirjailija
Thomas Price (s. 1933), yhdysvaltalainen soutaja ja olympiavoittaja
Toby Price (s. 1987), australialainen erämaa- ja endurokuljettaja
Tom Price (s. 1954), yhdysvaltalainen lääkäri ja poliitikko
Vincent Price (1911–1993), yhdysvaltalainen näyttelijä
Weston Price (1870–1948), yhdysvaltalainen hammaslääkäri
Henkilöitä > Kuvitteellisia henkilöitä

Elijah Price, Herra Lasi, konna elokuvissa Unbreakable – särkymätön ja Glass
.
Rakennuksia

Price Tower, tornitalo Yhdysvaltojen Oklahoman osavaltiossa
Édifice Price, pilvenpiirtäjä Kanadan Quebecissä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Price”, voi hakea sivunnimihaulla, laajalla sivunnimihaulla tai tekstihaulla.
Oli kerran sota

| Oli kerran sota> Der var engang en krig |
| --- | --- |
 Elokuvan juliste
Ohjaaja:  Palle Kjærulff-Schmidt
Käsikirjoittaja:  Klaus Rifbjerg
Tuottaja:  Bo Christensen
Kuvaaja:  Arne Abrahamsen Claus Loof
Leikkaaja:  Ole Steen Nielsen
Pääosat:  Ole Busck  Kjeld Jacobsen  Astrid Villaume
Valmistustiedot
Valmistusmaa:   Tanska
Ensi-ilta:  1966
Kesto:  95 minuuttia
Alkuperäiskieli:  tanska
Aiheesta muualla
IMDb 
Elonet
AllMovie
Infobox OKNimi-testi OK: 
Oli kerran sota on tanskalainen elokuva vuodelta 1966. Se kertoo viisitoistavuotiaan pojan maailmasta pari kuukautta sen jälkeen kun Saksa oli miehittänyt Tanskan.
Pompen tauti

Pompen tauti on GAA-geenin mutaatioista johtuva glykogeenin varastoitumissairaus. Sille tyypillistä on glykogeenin kertyminen erityisesti lihaksiin. Pompen taudissa alfa-glukosidaasin toiminta on puutteellista. Alfa-glukosidaasia tarvitaan lysosomien glykogeenin hajottamiseen, joten sen toiminnanvajaus aiheuttaa glykogeenin haitallista varastoitumista lysosomeihin.
Oireet ja tautimuodot

Jos alfa-glukosidaasin aktiivisuutta ei lainkaan ole, puhkeavat Pompen taudin oireet vauvaiässä. Jos oireet alkavat aikuisiällä, entsyymin toiminnan aktiivisuus on 20–30 % tavanomaisesta. Taudinkuva vaihtelee huomattavasti ja tauti voidaan jaotella kolmeen alatyyppiin oireiden puhkeamisiän mukaan.
Klassinen infantiili tautimuoto alkaa oireilla potilaan ensimmäisten elinkuukausien aikana. Glykogeenikertymiä ilmenee useissa elimissä, myös aivoissa. Oireita voivat olla syömisvaikeudet, hengitystieinfektiot ja puuttuva motorinen kehitys. Sairastuneella on myös hypotoniaa ja yleensä kardiomyopatia. Lisäksi esiintyy hepatomegaliaa ja kielen suurenemista. On harvinaista, että klassiseen infantiiliin tautimuotoon sairastunut saavuttaisi enemmän kuin yhden vuoden eliniän. Ei-klassinen infantiili tautimuoto aiheuttaa pääasiassa lihasheikkoutta ja vain harvoin sydänsairauden. Sen oireet alkavat usein noin vuoden iässä. Ei-klassisessa infantiilissa tautimuodossa esiintyy motorinen kehitysviive, etenevä lihassairaus ja etenevä hengitysvajaus. Sairastuneet voivat elää varhaiseen lapsuusikään, mutta kuolema voi johtua pahenevasta hengitysvajauksesta.
Myöhemmän alkamisajankohdan Pompen tauti voi puhjeta myöhemmässä lapsuuden vaiheessa, nuoruusiässä tai aikuisuudessa, usein 20–40 ikävuoden välillä. Tässä tautimuodossa oireet johtuvat enimmäkseen lihaksiin kertyvästä glykogeenistä. Ensimmäisenä oireena voi ilmetä lihasten heikkenemisestä johtuva vaikeus kävelyssä, juoksussa tai tuolista nousemisessa. Muina oireina ilmenee muun muassa nielemislihasten heikkoutta, ptoosia, lihaskramppeja ja väsymystä. Sairaus vaikuttaa varsinkin vartalon ja raajojen tyvialueiden lihaksiin. Pallealihaksen sairastuminen voi myös joskus aiheuttaa äkillisen hengitysvajauksen ensimmäisenä taudin oireena. Myöhemmän alkamisajankohdan Pompen taudissa ei yleensä esiinny kardiomyopatiaa, mutta kahdeksalla prosentilla todetaan sydämessä Wolff–Parkinson–Whiten oireyhtymä. Pääasiallinen kuolemansyy on hengitysvajaus. Joskus fataaleja voivat olla kallonsisäisiin verisuoniin muodostuneet glykogeenikertymät ja aneurysmat.
Diagnoosi, hoito ja ennuste

Diagnostiikan keinoihin kuuluvat entsyymiaktiivisuuden määrittäminen ja lihaskoepala. Vähemmistöllä potilaista lihasentsyymipitoisuus ja lihaskoepalan tulos voivat kuitenkin olla normaalit. Pompen taudin hoitokeinot ovat oireenmukaisia ja tukevia. Joskus taudin kulku pysähtyy entsyymikorvaushoidolla, joka saattaa myös lievästi korjata kehittyneitä vaurioita. Hoitotuloksiin vaikuttavat kuitenkin taudin vaikeusaste ja kehitysvaihe. Myös lapsuusiän tautimuodoissa elinikää saatetaan pystyä jonkin verran pidentämään varhaisella diagnoosilla ja hoidolla. Elinajanodote on kuitenkin parempi myöhemmän alkamisajankohdan Pompen taudissa, joka on hitaammin etenevä.
Periytyvyys ja esiintyvyys

Pompen taudilla on autosomaalinen, peittyvä periytymistapa. Suomessa Pompen taudin esiintyvyydestä ei ole tarkkaa tietoa, mutta Yhdysvalloissa katsotaan noin yhden henkilön 40 000:sta sairastavan sitä.
Oikeusmurha

Oikeusmurhaksi kutsutaan henkilön tuomitsemista ja rankaisemista rikoksesta, jota hän ei ole tehnyt. Yhdysvalloissa on useita kuolemantuomioita jouduttu purkamaan, kun uudella DNA-tekniikalla on voitu todistaa, ettei tuomittu ole voinut rikosta tehdä. Kaikissa tapauksissa purkaminen ei ole onnistunut ennen tuomion täytäntöönpanoa.
Suomen viime aikojen tunnetuin oikeusmurha on Turussa 20. huhtikuuta 1994 tapahtuneen pankkiryöstön tuomion purkaminen korkeimman oikeuden päätöksellä vuonna 2002. Purkua hakenut oli jo kokonaan suorittanut kolmen vuoden vankeusrangaistuksensa. Toinen tuomituista oli kuollut vankilassa.
Oikeuspoliittinen yhdistys Demla on laatinut tapauksesta raportin, joka julkaistiin elokuussa 2005.
Plamen Markov

| 0 | 1 | 2 |
| --- | --- | --- |

Henkilötiedot
Koko nimi: Plamen Markov
Syntymäaika: 11. syyskuuta 1957 (ikä 67)
Syntymäpaikka: Sevlievo, Bulgaria
Seura
Seura: –
Tehtävä: Päävalmentaja
Seurat
| Vuodet | Seura | O (M) |
| 1975–1985 1985–1987 1987–1989 |  TsSKA Sofia  FC Metz  Grenoble Foot 38 |   |
Maajoukkue
|   |  Bulgarian maajoukkue | 24(7) |
Valmennusura
1987–1989 1989–1995 1995 1996–1999 1999–2001 2002–2004 2005–2006 2006–2007 2007 2008:  Grenoble Foot 38  Gardafon Gabrowo  TsSKA Sofia  Gardafon Gabrowo  Vidima-Rakovski Sevlievo  Bulgarian maajoukkue  Vidima-Rakovski Sevlievo  TsSKA Sofia  Wydad Casablanca  Bulgarian maajoukkue
 Seurajoukkueuran tilastot kattavat vain kansalliset sarjat.
Plamen Markov (s. 11. syyskuuta 1957) on bulgarialainen jalkapallovalmentaja ja uransa päättänyt pelaaja.
Ura pelaajana

Markov aloitti uransa TsSKA Sofiassa 1975. Hän edusti joukkuetta läpi menestyksekkään 1970- ja 1980-lukujen taitteen. Bulgarian menestyksen lisäksi TsSKA Sofia eteni 1981–1982 Euroopan Cupissa välieriin, joissa se hävisi FC Bayern Münchenille yhteismaalein 4–7. Markov jätti TsSKA:n 1985 ja jatkoi uraa Ranskassa FC Metzin joukkueessa, jossa hän voitti 1986 Coupe d'étén. Markov päätti peliuransa Grenoble Footissa 1989.
Bulgarian maajoukkueessa Markov pelasi 24 A-maaottelua ja teki niissä 7 maalia. Hän oli mukana MM-kisoissa 1986, kun Bulgaria jäi alkulohkonsa kolmanneksi.
Ansiot pelaajana
Bulgarian mestaruus (5): 1976, 1980, 1981, 1982, 1983
Bulgarian Cup (2): 1983, 1985
Coupe d'été: 1986
Ura valmentajana

Markov aloitti valmennusuran pelaaja-valmentajana Grenoble Footissa 1987. Hän siirtyi 1989 Bulgariaan Gardafon Gabrowon päävalmentajaksi. Hän kokeili 1995 siipiään TsSKA Sofian valmentajanaselvennä mutta sai potkut kehnosti alkaneen kauden vuoksi.
Epäonnistuneen TsSKA-pestin jälkeen Markov valmensi Gardovoa ja PFC Vidima-Rakovski Sevlievoa ja siirtyi sitten epäonnistuneiden MM-karsintojen 2002 jälkeen Stoitšo Mladenovin tilalle Bulgarian maajoukkuevalmentajaksi.
Bulgaria voitti Markovin johdolla EM-karsintalohkonsa ja Kroatia tuli toiseksi. Karsinnoissa Bulgaria hävisi vain yhden ottelun, senkin karsintojen viimeisellä kierroksella Kroatialle vieraissa 1–0. Itse lopputurnaus meni kuitenkin täysin penkin alle. Ruotsi tyrmäsi Bulgarian avausottelussa 5–0. Myös ottelut Tanskaa ja Italiaa vastaan päättyivät tappioon. Tuloksena oli siis kolme tappiota ja maaleja yhdeksän päästettyä ja vain yksi tehty. Markov sai kisojen jälkeen lähteä, ja tilalle tuli entinen huippupelaaja Hristo Stoitškov.
Kisojen jälkeen Markov jatkoi uraa 2005 Vidima-Rakovski Sevlievossa. Kaudeksi 2006–2007 hän siirtyi TsSKA Sofian päävalmentajaksi mutta sai potkut kauden jälkeen, kun seura ei voittanut ainoatakaan pokaaliaselvennä. Hän siirtyi kauden jälkeen marokkolaisen Wydad Casablancan valmentajaksiselvennä. Tehtävä päättyi tammikuussa 2008, ja Markov palasi Bulgarian maajoukkuevalmentajaksi.
Toinen kerta Bulgarian maajoukkuevalmentajana jäi kuitenkin lyhyeksi. Menestys MM2010-karsinnoissa ei ollut toivotunlaista, ja neljän ensimmäisen ottelun jälkeen koossa oli vain kolme tasapelipistettä. Markov sai potkut joulukuun alussa 2008.selvennä
Ansiot valmentajana
Euroopan-mestaruuskisat:
1.kierros 2004
Oecussen alue

Oecussen sijainti Itä-Timorin kartalla.
Oecussen alue on yksi Itä-Timorin kolmestatoista hallinnollisesta alueesta. Sen pääkaupunki on Pante Makasar. Alueen pinta-ala on 814 neliökilometriä ja vuonna 2015 sen väkiluku oli 72 230. Vuosina 2010–2015 väkiluku kasvoi 12,8 prosenttia.
Aiheesta muualla

Kuvia tai muita tiedostoja aiheesta Oecussen alue Wikimedia Commonsissa
Itä-Timorin alueet
Aileu
Ainaro
Baucau
Bobonaro
Cova Lima
Dili
Ermera
Lautem
Liquiçá
Manatuto
Manufahi
Oecusse
Viqueque
Novaran taistelu (1849)

Novaran taistelu (ital. Battaglia di Novara) oli Sardinian kuningaskunnan ja Itävallan välillä maaliskuussa 1849 käyty taistelu. Se oli osa Italian vallankumoussotaa ja Italian yhdistymistä. Täyden vuorokauden kestänyt taistelu päättyi Sardinian raskaaseen tappioon Piemonten (Sardinia) armeijan vetäytymiseen. Maan kuningas Kaarle Albert luopui kruunustaan poikansa Viktor Emanuel II:n hyväksi. Taistelu oli sodan viimeinen ja osoitti, ettei Sardinia voinut voittaa Itävaltaa yksin.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Battle of Novara (1849)
Oluf Wold-Torne

Oluf Wold-Torne (1867–1919) oli norjalainen taidemaalari, joka maalasi muoto- ja henkilökuvia, maisemia, eläinaiheita ja asetelmia. Värit hänet töissään ovat enimmäkseen vahvoja, täyteläisiä, valovoimaisia. Hän opiskeli Kööpenhaminassa ja Pariisissa, missä sai impressionistisia vaikutteita. Pariisissa hänen tyyliinsä vaikuttivat ainakin van Gogh ja Césanne. Wold-Tornen uran lopulla hänen taiteessaan alkoi korostua aikaisempaa enemmän koristeellinen piirre. Hän vaikutti myös taideteollisuuden alalla. Hänen toimintansa sai aikaan herätteitä ainakin tekstiili-, keramiikka-, lasimaalaus- ja kirjansomistustaiteen alalla. Vuonna 1912 hänestä tuli yliopettaja Oslon Handsverk- og kunstindustriskolessa.
Novatiolaisuus

Novatiolaisia olivat vastapaavi Novatianuksen (vastapaavina 251-258) kannattajat, jotka vastustivat luopioiden ottamista takaisin kirkkoon ja kuolemansyntien anteeksiantamista kirkon pyhyyden tähden (vrt. myöhempi donatolaisuus). Suurinta menestystä Novatianus saavutti Vähässä-Aasiassa ja Syyriassa: siellä syntyi menestyksekäs novatiolainen kirkko, joka kutsui itseään 'kataareiksi' eli 'puhtaiksi' (heitä ei pidä sekoittaa keskiajan kataareihin). Kristitty valtiovalta ryhtyi toimenpiteisiin heitä vastaan 300-luvun lopulla. Novatiolaisia seurakuntia oli idässä vielä 600-luvulla.